**Keith Aulie** (s. 11. kesäkuuta 1989 Regina, Saskatchewan) on kanadalainen jääkiekkoilija, joka pelaa Saksan DEL-liiga joukkue EHC Münchenissä. Aulie varattiin Calgary Flamesiin 116. pelaajana vuoden 2007 varaustilaisuudessa. Aulie pelasi juniorikiekkoa WHL-joukkue Brandon Wheat Kingsissä ja hänet valittiin liigan parhaaksi opiskelevaksi pelaajaksi 2007. Aulie pelasi nuorten MM-kisoissa 2009, jossa pelasi Tyler Myersin parina ja auttoi Kanadaa voittamaan kultamitalin. Hänet kaupattiin Flamesista Toronto Maple Leafsiin kaudella 2009–2010. Hän teki NHL-debyyttinsä Torontossa marraskuussa 2010.

Ura pelaajana
-------------

### Junioriura

Aulie pelasi WHL-joukkue Brandon Wheat Kingsissä, joka oli varannut hänet ensimmäisellä kierroksella WHL:n varaustilaisuudessa. WHL:ssä Aulie debytoi kaudella 2005–2006 pelatessaan 38 ottelua ja syöttäessään kaksi maalia. Kauden 2006–2007 jälkeen hänet valittiin Doc Seaman Trophyn voittajaksi, liigan parhaaksi opiskelevaksi pelaajaksi. Hän pelasi kaudella 66 ottelua, joiden aikana teki ensimmäisen WHL-maalinsa ja syötti kahdeksan maalia. Calgary Flames varasi hänet neljännellä kierroksella numeroll 116 NHL:n varaustilaisuudessa 2007. Aulie oli sijoitettu pohjoisamerikkalaisten pelaajien 108. parhaaksi. Aulie pelasi kaudella 2008–2009 viimeisen WHL-kautensa ja hänet valittiin joukkueensa kapteeniksi. Hänet myös valittiin WHL:n itäisen konfrenenssin tähdistöön. Aulie paransi pistemääräänsä huomattavasti neljännellä kaudellaan. Kolmella ensimmäisellä kaudella hän teki yhteensä 17 pistettä ja viimeisellään 33.

### Ammattilaisura

Aulie solmi ensimmäisen ammattilaissopimuksensa Calgary Flamesin kanssa tammikuussa 2009. Ammattilaisuransa hän aloitti Calgaryn AHL-farmiseura Abbotsford Heatissa. Kesken ensimmäisen ammattilaiskautensa Heatissa, Aulie kaupattiin Toronto Maple Leafsiin Dion Phaneufin ja Fredrik Sjöströmin kanssa. Tilalle Toronto antoi Matt Stajanin, Ian Whiten, Niklas Hagmanin ja Jamal Mayersin. Siirron jälkeen Aulie pelasi Toronton farmiseura Toronto Marliesissa kauden 2009–2010 loppuun asti. Hän ehti Marliesissa pelata vain viisi ottelua ennen loukkaantumistaan. Ensimmäiisellä ammattilaiskaudellaan hän pelasi Abbotsfordissa ja Torontossa yhteensä 48 ottelua, joissa teki kaksi maalia ja syötti neljä.

Kauden 2010–2011 alussa Aulie lähetettiin Maple Leafsin harjoitusleirin jälkeen takaisin Marliesiin. Ylös NHL:ään hänet kutsuttiin 12. marraskuuta 2010 Dion Phaneufin loukkaannuttua. Hän pelasi ensimmäisen NHL-pelinsä seuraavana päivänä Vancouver Canucksia vastaan. Aulie pelasi NHL:ssä 12 ottelua ennen paluutaan Marliesiin. Aulie valittiin AHL:n läntisen konfrenenssin tähdistöönjoukkueeseen All Stars -ottelussa. Taitokisassa Aulien laukaus oli AHL:n kolmanneksi kovin, 95,5 Mailia tunnissa. Maple Leafs vaihtoi François Beaucheminin Anaheim Ducksiin ja kutsui Aulien takaisin ylös. Maple Leafsin GM Brian Burke sanoi yhdeksi syyksi vaihtoon, että hän halusi antaa Aulielle näytönpaikan NHL:ssä. Aulie tappeli ensimmäisen kerran NHL:ssä Philadelphia Flyersin Scott Hartnellin kanssa ja sai lempinimen Muhammad Aulie. Hän teki ensimmäisen NHL-maalinsa 9. maaliskuuta 2011 New York Islandersia vastaan.

Ennen kautta 2011–2012 Aulie lähetettiin Marliesiin. 27. helmikuuta 2012 hänet kaupattiin Tampa Bay Lightningiin Carter Ashtonin tilalle. Siirtonsa jälkeen hän pelasi AHL:ssä Norfolk Admiralsissa ja Syracuse Crunchissa sekä NHL:ssä Lightningissä.

1. heinäkuuta 2014 Aulie siirtyi vapaana agenttina yhden vuoden sopimuksella Edmonton Oilersiin. 31. joulukuuta 2014 Aulie sai kahden ottelun pelikiellostaan Calgary Flamesin keskushyökkääjä Matt Stajaniin.

Vapaaksi agentiksi siirryttyään Aulie teki Arizona Coyotesin kanssa harjoitusleirin ajan kestävän sopimuksen 9. syyskuuta 2015. Kuukausi kauden 2015–2016 alkuun Aulie siirtyi Coyotesin AHL-farmiseura Springfield Falconsiin try out -sopimuksella 3. marraskuuta 2015. Aulie teki seitsemässä pelaamassaan ottelussa yhden maalin ennen kuin hänen sopimuksensa purettiin 26. marraskuuta.

3. tammikuuta 2016 Helsingin IFK tiedotti hankkineensa Aulien loppukauden kestävällä sopimuksella.

### Maajoukkueura

Ensimmäisen kerran Aulie edusti Kanadan maajoukkuetta kansainvälisellä tasolla vuoden 2009 nuorten maailmanmestaruuskilpailuissa. Hän pelasi samassa puolustajaparissa Tyler Myersin kanssa, kun joukkue voitti mestaruuden. Molempien pelaajien oltua noin kaksimetrisiä, heidät nimettiin mediassa "kaksoistorneiksi".

Perhe ja vapaa-aika
-------------------

Aulien vanhemmat ovat Bill ja Karen. Lisäksi hänellä on pikkusisko Krystal. Hän kävi yhdeksänteen luokkaan asti koulua Rouleaussa, Saskatchewanissa, jossa voitti lentopallossa maakunnan mestaruuden. Hän kävi Athol Murray College of Notre Damea ennen kuin siirtyi pelaamaan Brandon Wheat Kingsiin.

Joulukuussa 2006 Aulien isä oli uudenvuodenpäivänä jäätyneellä lammella ajamassa traktorilla lumia pois ja tekemässä pelikenttää. Jää ei kestänyt traktorin painoa ja hän tippui sen läpi. Aulie pystyi vetämään isänsä pois vedestä ja sai teostaan Rescuer Awardin Punaisen Ristin Kanadan osastolta.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Abbotsford Heat | AHL | 43 | 2 | 4 | 6 | 32 | – | – | – | – | – |
|  | Toronto Marlies | AHL | 5 | 0 | 0 | 0 | 6 | – | – | – | – | – |
| 2010–2011 | Toronto Maple Leafs | NHL | 40 | 2 | 0 | 2 | 32 | – | – | – | – | – |
|  | Toronto Marlies | AHL | 36 | 3 | 6 | 9 | 61 | – | – | – | – | – |
| 2011–2012 | Toronto Maple Leafs | NHL | 17 | 0 | 2 | 2 | 16 | – | – | – | – | – |
|  | Toronto Marlies | AHL | 23 | 0 | 1 | 1 | 30 | – | – | – | – | – |
|  | Tampa Bay Lightning | NHL | 19 | 0 | 1 | 1 | 13 | – | – | – | – | – |
|  | Norfolk Admirals | AHL | 3 | 0 | 2 | 2 | 0 | 18 | 1 | 5 | 6 | 10 |
| 2012–2013 | Tampa Bay Lightning | NHL | 45 | 2 | 5 | 7 | 60 | – | – | – | – | – |
|  | Syracuse Crunch | AHL | 20 | 3 | 3 | 6 | 34 | – | – | – | – | – |
| 2013–2014 | Tampa Bay Lightning | NHL | 15 | 0 | 1 | 1 | 9 | 1 | 0 | 0 | 0 | 0 |
| 2014–2015 | Edmonton Oilers | NHL | 31 | 0 | 1 | 1 | 66 | – | – | – | – | – |
|  | Oklahoma City Barons | AHL | 8 | 0 | 1 | 1 | 0 | – | – | – | – | – |
| 2015–2016 | Springfield Falcons | AHL | 7 | 1 | 0 | 1 | 11 | – | – | – | – | – |
|  | HIFK | SM-liiga | 23 | 1 | 4 | 5 | 12 | 17 | 1 | 1 | 2 | 4 |
| 2016–2017 | Cleveland Monsters | AHL | 3 | 0 | 0 | 0 | 2 | – | – | – | – | – |
|  | Stockton Heat | AHL | 54 | 2 | 5 | 7 | 90 | 2 | 0 | 0 | 0 | 0 |
| 2017–2018 | Chicago Wolves | AHL | 11 | 0 | 0 | 0 | 6 | – | – | – | – | – |
|  | EHC München | DEL | 18 | 1 | 2 | 3 | 30 | 17 | 1 | 1 | 2 | 43 |
| 2018–2019 | EHC München | DEL | 51 | 4 | 7 | 11 | 78 | 18 | 1 | 0 | 1 | 16 |
| 2019–2020 | EHC München | DEL | 49 | 3 | 5 | 8 | 99 | – | – | – | – | – |
| 5 kautta | yhteensä | NHL | 167 | 4 | 10 | 14 | 196 | 1 | 0 | 0 | 0 | 0 |
| 8 kautta | yhteensä | AHL | 145 | 9 | 17 | 26 | 174 | 18 | 1 | 5 | 6 | 10 |
| 3 kautta | yhteensä | DEL | 118 | 8 | 14 | 22 | 207 | 35 | 2 | 1 | 3 | 59 |

Lähteet
-------

* Keith Aulie Eurohockey-sivustolla (englanniksi)
* Keith Aulie *Elite Prospects*. Everysport Media Group AB.  (englanniksi)

### Viitteet

1. ↑  Keith Aulie *Elite Prospects*. Everysport Media Group AB.  (englanniksi)
2. 1 2 3 4  Keith Aulie Hockey DataBese. Viitattu 7.12.2015. (englanniksi)
3. ↑  Wheat Kings captain Aulie back home, with a very nice souvenir from Ottawa  7.1.2011. Winnipeg Free Press. Viitattu 7.12.2015. (englanniksi)
4. ↑  Aulie learns to walk Leafs’ blue line and fits right in  13.2.2011. thestar.com. Viitattu 7.12.2015. (englanniksi)
5. ↑  Keith Aulie added to roster for AHL all-star classic  25.1.2011. Toronto Marlies.  Arkistoitu 29.1.2011. Viitattu 7.12.2015. (englanniksi)
6. ↑  2011 Skills competition American Hockey League.  Arkistoitu 4.3.2016. Viitattu 7.12.2015. (englanniksi)
7. ↑  Expect more moves, Burke says after Beauchemin trade  9.2.2011. thestar.com. Viitattu 7.12.2015. (englanniksi)
8. ↑  Wilson blasts top forwards after Leafs lose in OT  9.3.2011. thestar.com. Viitattu 7.12.2015. (englanniksi)
9. ↑  Leafs trade Keith Aulie to Lightning  27.2.2012. The Globe And Mail. Viitattu 7.12.2015. (englanniksi)
10. ↑  Keith Aulie National Hockey League. Viitattu 7.12.2015. (englanniksi)
11. ↑  Hulking d-man Keith Aulie the latest Edmonton Oilers' hire with connections to Dallas Eakins  1.7.2014. Edmonton Journal. Viitattu 7.12.2015. (englanniksi)
12. ↑  Oilers' Aulie suspended two games for illegal check  1.1.2015. National Hockey League. Viitattu 7.12.2015. (englanniksi)
13. ↑  The Desert Dog Blog: Rookie Camp Marks Start to New Season  9.9.2015. Arizona Coyotes. Viitattu 7.12.2015. (englanniksi)
14. ↑  Bunting reassigned to Springfield, Aulie signed to PTO  3.11.2015. Springfield Falcons.  Arkistoitu 6.11.2015. Viitattu 7.12.2015. (englanniksi)
15. ↑  Falcons sign Hoeffel and Disalvatore, Aulie released  27.11.2015. Springfield Falcons.  Arkistoitu 8.12.2015. Viitattu 7.12.2015. (englanniksi)
16. ↑  TIEDOTE: Keith Aulie siirtyy IFK:hon  3.1.2016. HIFK.  Arkistoitu 7.1.2016. Viitattu 8.1.2016.
17. ↑  Canada roster Hockey Canada. Viitattu 7.12.2015. (englanniksi)
18. ↑  Keith Aulie felt fated for Flames in the NHL draft  25.6.2007. Calgary Flames. Viitattu 7.12.2015. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Keith Aulie